KÉK-HEGYSÉG, AUSZTRÁLIA
Meséld el, hogyan is történt!
Szóval, sportoló voltál.
De aztán te lettél Chris, a színész.
A középiskolában végig szörföztem,
atletizáltam, futballoztam. Otthon voltam minden sportban.
Amikor megkaptam Thor szerepét, a feladatom az lett,
hogy pontosan úgy nézzek ki, mint egy képregényhős.
Igen.
A hosszú élet nyomában járva társamul ezúttal
Ross Edgely sportkutató szegődik.
Mielőtt folytatódna a Thor forgatása,
azt szeretné, ha nem az izmaim kinézetére koncentrálnék,
hanem arra, miként segíthetnek szembeszállni az idő pusztításával.
Ross, hová is megyünk?
Az a célunk, hogy Chris 2.0 verziója
szembe tudjon szállni a könyörtelen idővel,
és megszorongassa egy kicsit.
Nem győzhetsz, de egy kicsit megszorongathatod.
Kemény melónak hangzik. Mit találtál ki nekem?
- Ráteszünk néhány lapáttal. - Rögtön gondoltam!
HATÁRTALANUL CHRIS HEMSWORTHSZEL
Ezt figyeld!
Richard!
Ez egy 30 méteres kötél, ami 300 méterről lóg le
egyenesen a kanyonba.
Arra gondoltam, azon lóghatnál, és felmászhatnál rajta.
Félelmetes.
4. RÉSZ ERŐ
Csináltál már hasonlót?
- Ilyen léptékben… - Lógtam-e már kötélpályáról…
300 méterrel a föld felett?
Nem. Furcsa módon.
Nincs a heti teendőim között.
Mennyi időnk van felkészülni?
- Mennyi van a Thor forgatásáig? - Öt hónap.
- Jó lenne három… - Három hónap edzés.
- De elég nehéz leszek. - Mekkora? Milyen nehéz?
Nem tudom, de nehezebb, mint most.
Az előny vagy hátrány?
Vagy mindkettő?
Abszolút hátrány, az az igazság.
Abszolút hátrány lesz.
Ekkora emberek nem szoktak kötélen lógni a magasból.
Ne áltasd magad, brutális lesz.
Hogyan kerülök egy szakadék felett lógó
30 méteres kötél végére?
Azért, hogy Thorhoz hasonló akcióhősöket tudjak játszani,
egy évtizeden át építettem a szuperhősizmokat.
De néhány hónappal ezelőtt elhatároztam,
hogy egészségesebb jövőt szánok a testemnek.
- Üdv, Chris! - Üdv!
Ezért találkoztam dr. Peter Attia élettanszakértővel.
Chris, nyilvánvalóan sok időt szántál
a testépítésre. Milyen edzésterved van?
Az évek során különféle szerepekre edzettem.
Thorhoz például tömegnövelésre volt szükség.
Egyik nap vállra edzek, a másikon karra. Hát, mellkas, láb.
Értem.
Jól vagy?
Fantasztikus formában van.
A legtöbben bármit megadnánk, hogy úgy nézzünk ki, mint Chris.
De mindig van hova fejlődni.
Az emberi testben több mint 600 izom van.
Ha sokáig akarunk élni, meg kell mozgatnunk annyit,
amennyit csak tudunk.
Amikor felmértem Chris izomerejét és hatékonyságát, rugalmasságát
és mozgékonyságát, úgy találtam, hogy több izmot is megdolgoztathatna.
Ennyi. Oké, egy, kettő… Vége.
És fejleszthetné az állóképességét.
Chris, a jó hír az, hogy az eredményeid fantasztikusak.
De az is kiderült, hogy néhány nagyon fontos szempontból
a teszteredményeid nem a legjobbak, ha te akarsz lenni
minden idők legjobb formában lévő 90 évese.
Úgy érzem magam, mint iskolában a bizonyítványosztáskor…
Mit kellene tennem, hogy felpörgessem a számokat?
A többségén tudunk változtatni.
Ha még több izomcsoportodat vesszük célba,
és fejlesztjük az állóképességedet,
akkor hosszabb és jobb minőségű életre számíthatsz.
Jó, akkor…
lássunk hozzá!
Ross ötlete kétszeresen is zseniális.
A kötélmászásra való edzés
még tovább fejleszti Chris szuperhőserejét.
Egyben az esélyeit is javítja a hosszú, egészséges életre.
De az elején Chris biztosan szenvedni fog.
Hogy kötélmászó gépet csináljon belőlem, Ross összehozott
a szakma legjobbjaival.
A két neves légtornász, Alex Frith és Moira Campbell
légtornász-technikákat oktatnak filmekhez is.
Lépj a kezemre, és tedd rá a másik lábad!
Nyomd ki a lábad, és ennyi.
Úgy, fel, és nyomd a lábaddal!
A lábamnak…
Felmászni a kötélre…
talán az eddigi legnehezebb feladat lesz.
Húzd fel magad a karoddal! Csúsztasd a kezed!
Jó lesz. Told!
Jó. Feljebb! Ez az, húzd!
A kezeim…
Az izmok megszólaltak, hé!
Olyan, mintha…
Egy kicsit fura.
Fura izmokat mozgat meg.
Nem olyan, mint a húzódzkodás…
azokkal az izmokkal.
Ezeket az izmokat még nem használtam.
Kifejezetten nehéz.
A húzódzkodás menne egész nap, de a kötél
teljesen tönkreteszi a karomat és a kezemet.
Egy kicsit kezdek aggódni.
A feladat vár rám, de már az is gondot okoz,
hogy pár métert felmásszak. És még az is iszonyúan fájdalmas.
Chris hirtelen ismét kezdő lett,
amit nehéz elfogadni, de bíznia kell bennem,
amikor azt mondom, hogy megéri a fájdalom.
Mert a kötélmászás olyan haszonnal jár,
ami idős korában is segít megőrizni az egészségét.
Az izmaink ugyanis nem csupán a mozgásért felelősek.
Mélyen legbelül minden egyes rost tele van apró erőművekkel,
amik segíthetnek a fizikai hanyatlás leküzdésében.
Minden feszítésnél vegyi anyagokat bocsátanak ki,
melyek a betegségekkel harcolnak.
Egészében nézve, az izmok létfontosságú szerepet játszanak
az öregedés elleni küzdelemben. És ez a kötélmászás értelme.
Hogy feljussak, nemcsak a nehézfegyverzetre lesz szükségem,
de a létező összes izmomra.
TÍZ HÉT A MÁSZÁSIG
BYRON-ÖBÖL, AUSZTRÁLIA
Hogy esélyem legyen
a kötélen, valamint a hosszú életre, Ross új gyakorlatokra vesz rá.
Fogjatok a hámba!
Mázli, hogy ilyen kellemesen hűvös napot fogtunk ki.
Legalább 45 fok van.
Kitalált néhány igen érdekes új gyakorlatot.
Remek!
Ez az! Nagyon jó! Rajta, nagy fiú!
Jó! Oszd be az erődet!
Kisebb lépéseket, ahogy nehezebb lesz!
Kisebb lépések!
Gyerünk!
Jó!
Szokatlannak tűnnek a módszerei, de általuk jut el
az emberi teljesítőképesség határáig.
Teljesítette a maratont egy autót húzva,
öt hónapig úszott a tengerben. A triatlont pedig egy fatörzzsel csinálta végig.
Egy 24 órás kihívás során 8800 méternyi kötelet mászott meg.
Ilyen magas a Mount Everest.
És most kértem fel, hogy velem is legyen olyan kemény, mint önmagával.
Gyere ide!
Jól csinálod!
Gyerünk! Lélegezz!
Ez az!
Hogy Chris teljesítse a mászást, mindennek stimmelnie kell.
Rajta!
Fogóerő, bicepsz, lábak, vállak és hát.
Mozgékonyságra, rugalmasságra és állóképességre lesz szüksége.
Jó! Gyerünk!
A cél az, hogy elfelejtsük a szokásos edzőtermi gyakorlatokat,
amik egyes területeket céloznak.
És olyan életszerű feladatokat végezzünk, amik több izmot mozgatnak meg.
Felmászhatok rá, apa?
Te jó ég!
De az embert pontosan az ilyen átfogó erőnlétre tervezték.
Ez hihetetlen!
- Menj végig, Tristan! - Új világrekord!
Az emberi test tökéletesen alkalmazkodott a mozgással teli élethez.
Óriási volt!
És vannak helyek, ahol ez a túlélés egyetlen módja.
SIERRA TARAHUMARA, MEXIKÓ
Akik fizetnek azért, hogy edzőterembe járjanak,
szerintem bolondok.
Óvatosan! Ne dobáld!
Mi minden nap dolgozunk.
A munka nehéz.
Ettől leszünk erősek.
Catalina Motochi a gyermekeivel, Jimenával és Sofival és anyjával, Angelinával él.
Egy őslakos indián nép, a rarámurik tagjai.
Minden nap keményen dolgoznak sokféle izmot használva.
Anya, eltört a fejsze!
Ross a mennyben lenne.
Kapd el!
A jószágot gyalog terelik, és a város egynapi járóföldre van.
De miért áldoznának rá egy napot, ha futhatnak is?
Rarámurinak hívnak minket.
Azt jelenti, a „gyorslábúak”.
Amikor a hegyekben futok,
úgy érzem, képes vagyok bármire.
Életmódjuknak köszönhetően a rarámurik állóképessége hihetetlen.
A futás kultúrájuk meghatározó eleme,
és a nemzedékek rituális versenyeket rendeznek,
melyek néha napokig tartanak.
Mi történt?
Majdnem lehagytuk őket.
Tanulmányok szerint a rarámuri nagyszülők vérnyomása megegyezik
a gyerekeik, sőt az unokáik vérnyomásával.
Ha ez nekem is sikerül öreg napjaimban, boldog ember leszek.
NYOLC HÉT A MÁSZÁSIG
Jó, feszítsd ki azt a végét!
Igen, itt vezetem át.
Hogy felpörgessük az edzést,
Alex és Moira beszerelnek nálam egy kötelet.
Pocsékul vettem fel.
A haverom és régi fitneszedzőm, Luke Zocchi is itt van, hogy segítsen.
Készülj!
Jól van. Próbáljuk meg!
Kötéltárcsás rendszert használunk, hogy ne fogyjon el a kötél.
Én felmászom, a kötél lejön.
A saját függőleges futópadom.
A kezemnek annyi.
Végeztél?
Ez összesen tíz méter volt.
Még egyszer!
Jól van.
Kínzás.
Ugyanazokon az izmokon dolgozom újra és újra.
És totálisan kimerültem.
Négyből tíz. Megint.
Dolgoznom kell az állóképességemen.
Úgyhogy Ross újabb trükköt varázsol elő a kalapjából.
Minek jöttünk ide? Nem látok sehol kötelet.
Kötél az nincs.
Milyen kecsesek! Mint egy jól olajozott gépezet.
A kötélmászáshoz hasonlóan az evezés is ötvözi az erőt,
a gyorsaságot és az állóképességet.
Ebből fogunk tanulni ma.
Mismásolhatnék, de az igazság az, hogy nem szoktam evezni.
Itt van tehát egy igazi szakértő, az olimpiai bronzérmes Rowena Meredith.
Hány százalék az esélye, hogy elázunk?
Negyven. És akkor nagyvonalú voltam.
Ross, te ülj be elsőnek, hogy…
Istenem!
Nem, tedd a lábad a csónak aljára!
Lépj be a csónakba, és guggolj le az ülésre!
Elegánsabb voltam, mint Ross.
Lássuk!
Viszlát!
Húzd!
- Hoppá! - Borulunk!
Ne engedd el az evezőt!
Megvan!
Segítség!
Ross, lazán emeld fel a kezed, és tartsd egyenesen a vízben!
Elindultunk.
Tökéletes!
Értem a dolgot, sikerült stabilizálnom.
Igen.
Chris, több láb, kevesebb kar.
Lássuk, hogy megy!
Mozogjatok szépen, egyenletesen, maradjon kint a lapát!
Dobd őket előre! Használd a lábadat! Ez az!
Tudom, hogy az állóképesség nem a szíved csücske,
jól látom?
Nem. Csak nincs hatalmas benzintankom.
Mindig is jobban szerettem a sprintet, mint a hosszútávfutást.
Értem.
A tesztek során
Chris viszolygása az állóképességi edzéstől világosan látszott.
A számai különösen az öregedés elleni küzdelemben
kulcsfontosságú szerepet játszó elem, a mitokondriumok terén állnak rosszul.
Az izmaink trilliónyi mitokondriumnak adnak otthont.
Ezek a miniatűr erőművek biztosítják az energiát a test
zökkenőmentes működéséhez.
Ahogy öregszünk, a mitokondriumaink hibásan kezdenek működni,
elromlanak felgyorsítva az öregedés folyamatát.
De az edzés, különösen az állóképességi edzés,
stimulálja az izmokat, hogy megjavítsák a tönkrement mitokondriumokat,
sőt újabbakat hozzanak létre, felturbózva az energiaszintünket
és késleltetve az öregedést.
A piros bójához közeledtek az utolsó száz méterre.
Evezhetsz, biciklizhetsz, kocoghatsz, bármit.
A mitokondriális edzés kulcsa,
hogy minél keményebben dolgozz kifulladás nélkül.
Már heti két óra is éveket adhat hozzá az életedhez.
Rowena, megdöntöttünk pár rekordot?
Nagyon közel voltunk hozzá.
De azért van még hova fejlődnünk
a párizsi olimpia előtt.
- Ti hogy látjátok? - Én inkább edző vagyok…
Igen? Azért az kényelmesebb.
Nem igazán vagyunk csapatjátékosok. Jó haverok, pocsék csapat.
Ha hajótörést szenvednénk, az lenne kérdés,
ki eszi meg előbb a másikat.
Ez a fajta edzés felpörgeti a mitokondriumaimat,
és javítja az állóképességemet. És ez még nem minden.
SURREY, EGYESÜLT KIRÁLYSÁG
Ó, Junie!
Ezer éve nem láttam ezeket. Jóságos ég!
Norman Lazarus professzor hosszú karriert futott be kutatóorvosként.
Szabadidejükben feleségével, June-nal élvezték az életet.
- Az Orient Expressz! - Te jó ég!
Az Orient Expressz.
Az ötvenes éveinkben Normannel imádtunk enni.
Édes.
Egyre nagyobb és nagyobb lett.
Ki ez a kis pufók?
Úgy döntöttem, hogy itt az ideje lefogyni és edzeni.
A garázs takarítása közben
rábukkantam a fiam kerékpárjára.
Felszálltam rá, és mentem egy kört.
Az eredmény az lett, hogy kidőltem.
Le kellett feküdnöm, hogy levegőt kapjak.
Fokozatosan egyre nagyobb távra mentem,
míg végül egy nap letekertem 200 kilométert.
Arra gondoltam, miért ne lehetne még több?
Négyszáz kilométer. Hatszáz kilométer.
Ezernégyszáz kilométer.
Abban a korban, amikor a legtöbb ember elkezdi visszafogni magát,
én kihívások elé állítottam magam.
Hatvanas és hetvenes éveiben
Norman könnyűszerrel kerekezett.
De a benne élő tudós felfigyelt valami másra is.
A betegségek és a korral járó nyavalyák elkerültek
engem, és a velem együtt kerékpározó barátaimat is.
Arra gondoltam, miért? Mi olyan más bennünk?
Átlagemberek vagyunk. Nincs bennünk semmi különleges.
Egy londoni egyetemmel Norman kutatásba fogott,
melyben ő és társai voltak a kísérleti nyulak.
A fertőzésekkel szembeni ellenállóképességünk a korral csökken.
De mint kiderült, Norman csoportja
a huszonévesek immunrendszerével rendelkezik.
Hihetetlen felfedezés.
Bizonyíték arra, hogy az izmaink a mozgáson túl mennyi mindenért felelnek.
Mélyen az izomrostjainkban a mitokondriumok látnak el energiával.
De az izmok tartogatnak még egy meglepetést.
Megfeszüléskor kémiai hírvivő anyagokat,
myokineket bocsátanak ki, melyek a szervezetben
számos hasznos folyamatot indítanak be.
Gátolják a káros zsírok felhalmozódását, elnyomnak rákos megbetegedéseket,
és mint Norman úttörő tanulmánya megerősítette,
stimulálják az immunrendszert, hogy tovább működjön jól.
Öregszem, az biztos.
De imádok kerékpározni.
A sport lehetővé teszi, hogy teljes életet éljek,
és amíg csak lehet, ne szedjek gyógyszereket.
Büszke vagyok rá.
Ő az én férjem.
Mivel az izmok a szervezet többi részével is kommunikálnak,
ezért rendszeres használatuk csökkenti az időskori betegségek kialakulásának
kockázatát.
Nem azért hagyunk fel a mozgással, mert megöregszünk.
Azért öregszünk meg, mert nem mozgunk.
NÉGY HÉT A MÁSZÁSIG
A mászás mellett Thor szerepére is készülök.
Egy kis rizs.
Több mint 18 kiló izmot akarok felszedni a film kedvéért.
Bivaly!
Igen, ezt mind én eszem meg.
De az extra súly komoly problémát is jelent.
Nézzük!
Mássz minél magasabbra!
Hú!
Jól megizzadtál.
Majd' kétszáz kilóval kötelet mászni…
Thort ritkán látjuk kötelet mászni, igaz?
Most már világos, hogy miért.
Ne legyél ilyen izmos! Le kéne fogynod.
Könnyebb lenne.
Szuper! Csöpp kis feleségem nulla edzéssel is felszalad a kötélen.
Nézd!
- Inkább Elsának kellene másznia. - Jó ötlet.
Van még egy dolog, ami ellenem dolgozik.
Oké.
Lélegezz!
A kötél vége a lábamról lóg le. És ahogy mászom…
egyre hosszabb és nehezebb lesz.
Az egyik komoly tényező a lelógó kötél súlya.
Ezzel tisztában kell lenned a mászás során.
A kötél súlya…
rád fog nehezedni, és minden mozdulat…
Ahogy megyek feljebb, úgy nő a súly.
Igen. Próbáld csak meg!
Igen, ezzel számolni kell.
A gond az, hogy az edzésen a kötél nem lóg szabadon.
Klassz lenne egy harmincméteres kötél!
Mert az a gondom, hogy fogalmunk sincs,
milyen is lesz a dolog valójában.
Chris lehetne óvatosabb az ilyen kívánságokkal.
Mivel az éles mászás napja gyorsan közeleg,
kérdés, hogy boldogul-e a kötél súlyával,
és képes-e feljutni a tetejéig.
Ezért felhúzunk 25 méternyi kötelet a háza előtt,
hogy lássuk, hogy bírja.
Ideges vagyok.
Add fel, Ross!
Ross, láttam a darut. Kicsit ideges vagyok.
Nagyon magas. Mit iszik? Kávét?
- Még forró. - Tűzforró!
De jól néz ki! Csinálsz nekem is?
Mehet, Ross?
Oké, mehet? Una, dos.
Rám is ment belőle.
Csinálj nekem is palacsintát! Indulok.
Oké, szia!
Látva a kötelet…
sokkal nagyobb és magasabb, mint képzeltem.
Félek a magasságtól.
Remélem, még jókor szólok.
Késő!
A biztonsági kötél megvéd a zuhanástól, de a mászásban nem segít.
Mehet!
Ez az, nagy fiú!
Mászni kezdek,
és az elején jól megy, van önbizalmam.
Többet ésszel, mint erővel!
De hamar égni kezd a lábam.
Beüt a tejsav és a fáradtság.
Csak nyugodtan!
Kezd igencsak fájni.
Használd a lábadat!
Nyomd!
Bevillan, hogy semmi esélyem feljutni a tetejére.
Oké, lejön!
Úgy érzem, szó szerint kicsúszik a kezemből.
Ez a kötél… amikor emeled a lábadat,
emeled a kötelet is. Nagyon nehéz ez a kötél.
Biztos vagyok benne, hogy fel tudok mászni 30 métert a kabinig?
Nem. Jobb lesz gyakorolni.
EGY HÉT A MÁSZÁSIG
Kötelet másztál?
Igen, egy négy-ötméteres kötelet.
Elengedtem, leestem a matracra, és kifordult a bokám.
Hallottam egy pukkanást,
és pokolian fájt.
Hol fáj?
Az egész… A bokámnak ez az oldala.
Meg is dagadt.
- Ez nem a te bokád. - Nem.
- Nem így szokott kinézni. - Tényleg nem?
Még jobb, ha nyomogatod.
Elég aggasztó, mert ezzel a lábammal
kapaszkodom, és tolom fel magam a kötélen.
Ha megpróbálom láb nélkül, talán egy kicsit
javulnak az esélyeim.
De nem hiszem, hogy össze fog jönni.
El vagyok keseredve Chris miatt.
Bokaszalag-szakadással nem lehet kötelet mászni.
Ezért nem mászhat, amíg nem fejezi be a Thor forgatását.
És az extra tömeg csak megnehezíti majd a mászást.
Lesérültem már máskor is, és nagyon nehéznek találtam.
Szeretek mozogni, tele vagyok energiával,
le kell kötnöm magam.
És ha egy helyben kell ülnöm…
az kínszenvedés.
A sérüléseket nehéz elkerülni.
A korral pedig megszaporodnak.
De ellenállóbb testet építhetsz, hogy késleltesd a fizikai hanyatlást
és csökkentsd a sérülés kockázatát. Sosem késő elkezdeni.
Egy, kettő, három, négy…
Édes istenem…
Imádok a szabadban sportolni. Egész testemben érzem.
Egy, kettő,
három, négy. Hogy vagytok?
- Jól! - Nagyszerű!
Aztán azt mondom magamnak, „Milyen hiú vagy!
Nézz csak magadra,
85 évesen cicanadrágban!”
- Annyira élvezem. - Csináljunk 25-öt!
Isteni érzés!
Fiatal korában Ernestine Shepherd nem érdeklődött a sport iránt.
De az ötvenes éveiben a testvére, Velvet, elráncigálta egy edzőterembe.
Testépítő akart lenni.
Ijesztőnek találtam az edzőtermet,
mert mindenki súlyt emelt, és terpeszugrást végzett.
Nekem nem ment a terpeszugrás.
Nem sok kedvem volt hozzá,
de örömet akartam okozni a testvéremnek.
A nővérek együtt edzettek. De aztán Velvet beteg lett.
Agyi aneurizmája volt. A kórházban azt mondta,
„Ígérd meg, hogy folytatod, amit elkezdtünk.”
Velvet meghalt.
És én elhatároztam,
hogy beteljesítem a nővérem álmát.
Ernestine úgy érezte, küldetése van.
Ez vezette őt el az egykori Mr. Universe-hez, Yohnnie Shambourgerhez.
Rajta, kezdjük!
- Négy. Megcsinálod! - Oké!
- Istenem, kemény volt az edzés. - Gyerünk!
Dolgoztasd meg azokat
az izmokat!
Nem látod, hogy öreg vagyok, kérdeztem.
- Nyomjad! - Jól van, csinálom.
Azt felelte, „Nem vagy öreg. Meg tudod csinálni.”
Mindenkiben ott van a sportoló.
Szépen, lassan!
Ha megvan benned az elszántság…
Három, kettő, egy, kész. Tedd le!
Lángra lobbant.
Tapsoljuk meg az ifjú hölgyet! 1936-ban született.
Hetvenen túl Ernestine testépítő versenyeken indult.
Kisétáltam a színpadra, és megszólalt a zene.
Mindenki tapsolt. A mennyekben éreztem magam.
Győzött. El tudják hinni?
Egymás után aratta a győzelmeket.
Csodálatos volt, úsztam a boldogságban.
Sírtam, és azt mondtam, „Velvet, ezt érted tettem.”
De ez csak a kezdet volt. A kardio edzések után
Ernestine kilenc maratont is teljesített.
Most az egyensúlyra és a mobilitásra koncentrál,
sőt, saját órákat tart.
Érezd a nyújtást a combizmaidban!
Mindenkit inspirál, és útmutatást ad.
Megmutatja, hogyan fogsz kinézni,
ha folytatod az edzést.
Nagyon jó! Most forduljatok felém!
Az időskor izomveszteséggel jár, és elesni is könnyebb.
A változatos napi edzésnek hála
Ernestine és barátai a maguk javára billentik az esélyeket.
Ezt akarom látni! Nézzék meg a hölgyeimet!
Ha egy autó csak áll, nem használják, be fog rozsdásodni.
Ülj fel szépen, egyenesen!
Ernestine ébresztett rá, hogy attól, hogy idős vagy,
még lehetsz jó formában.
Ahogy kinéz, ahogy mozog, én is olyan akarok lenni.
A kor semmi más, csupán egy szám.
Amikor elmondom, hogy 85 éves vagyok, azt szokták mondani,
„Nem! Azt hittem, 65 körül vagy.”
Szép munka, hölgyek!
Mosolygok, de magamban hozzáteszem, „Miért nem ötvenet mondott?”
Ha túl akarok lenni ezen a mászáson, nem állhatok le az edzéssel.
Három, kettő, egy, fel!
Jó!
Amíg gyógyul a bokám, igyekszem tartani Ross tervét.
Kettő, három, négy.
Ez az!
Fejleszteni az új izmokat és növelni az állóképességemet.
Egy, kettő, három és fel! Jól van.
Ügyes vagy! Erő és technika.
Kösd rá a quadra!
Mielőtt felmászom arra a kötélre,
még egy hatalmas akadályt kell leküzdenem.
A THOR FORGATÁSA SYDNEY
10:30 van. Chris első étkezése 8:30-kor volt. Most jön a második.
Ez egy adag. Ez a második étkezés a tízből.
A titok, hogy mindig legyen rajta csípős szósz.
Ezt szoktuk a ruhátlan jelenetek forgatása előtt.
Jó sok sorozat különböző gyakorlatokból.
Jelenleg 104 kilót mutat a mérleg.
Ezt fenntartani is hatalmas feladat.
De a kötélen ez az extra tömeg csak le fog húzni.
Formában kell maradnom a forgatás végéig,
de utána megpróbálok leadni néhány kilót
a kötélmászásra.
Mert minél nehezebb vagyok,
annál nagyobb súlyt kell felhúznom.
Most állóképességi és gyorsasági edzés jön,
és visszaveszek egy kicsit a tömegnövelésből.
A MÁSZÁS NAPJA
Ross edzése azt célozta, hogy a testem sokáig erős,
egészséges és mozgékony maradjon.
A mászás teszt lesz, hogy mennyire erősek ezek az alapok.
- Te jó ég! - Azta!
Úgy érzem, nyugtalan vagy…
Nem, semmi gond. Csak fejben is itt kell lennem.
Voltak kudarcok, aztán jött a sérülés.
És most itt vagyunk, hogy végre megpróbáljam.
Magasabb, mint ahogy emlékeztem.
Eddig a konditeremben és a darun edzettünk,
a háza mellett, ami jó, de végül is csak edzés.
Kiléptünk az ellenőrzött környezetből,
és hirtelen mással is számolni kell, ott a szél, a magasság, az adrenalin.
Az edzésnek vége. Ez már élesben megy.
Szorosabbra húzom az övet.
Mi készen állunk az indulásra.
Ez ugyanakkora, mint legutóbb.
Nyitom az ajtót! Kidobjuk a kötelet.
Ne nézzünk le!
Az arcomba csapódott.
És a kétkedés hangja a fejemben, amit eddig elnyomtam,
egyre hangosabb lesz.
Lenézve azt gondoltam, én nem szívesen csinálnám.
De nem engedhetem, hogy Chris a kétely legkisebb jelét is lássa rajtam.
Nem!
Koncentrálj!
Oké, semmi gond.
Mehet?
Csörlővel leeresztenek.
Sokkal hosszabbnak tűnik 30 méternél.
Nem is akarok felnézni, mert úgy érzem,
ez sokkal messzebb van, mint amennyit valaha másztam.
Mindjárt megvan, most veszi ki a lábát.
Minél tovább várok, annál több energiát veszítek.
Szóval nekivágok.
Ahogy várható volt, rendkívül jól kezd.
Jó a technikád, ez az! Igen!
Gyorsan fogy a kötél, ahogy egyre feljebb mászik.
De ahogy egyre magasabbra mászom, és próbálom megemelni a kötelet
a lábammal, annak egész súlya rám nehezedik.
Szóval egyre nehezebbé válik.
Kezdek fáradni. Ég a lábam, a karom.
Mindenem ég.
Fölhúzom magam, és összekuporodom
koalapozícióban, hogy szusszanjak egyet.
Levegőt.
Chris, nem állhatsz meg! Ne állj meg! Gyerünk!
Ha megállsz, az a legrosszabb.
Úgy érzed, pihensz, de valójában nem.
Bekúszik a fáradtság.
És a gravitációt próbálod legyőzni.
Az energia nagyon alacsony.
Ezen a ponton az jár a fejemben,
ez nem fog sikerülni.
- De aztán meghallom Rosst. - Chris, folytasd!
Be fogjuk fejezni!
Ez a pillanat komoly lökést adott.
Összeszorítom a fogam, és mászni kezdek.
Gyerünk!
Nagyon jó! Sikerülni fog!
Nagyon jó! Igen, gyere!
Ez az! Igen!
Még három!
Gyere!
Ez az, nagy fiú! Gyere!
Még kettő. Gyerünk!
Még!
Megvan! Igen!
Hihetetlen…
Megcsináltam! Jó érzés.
- Gyönyörű volt! - Kimerítő volt.
Kizárólag arra tudok gondolni, mennyire fáj a karom.
Hogy nem kapok levegőt. A lábam sajog.
És alig tudok beszélni.
- Szuper volt! - Istenem…
Mindent bedobtál, amit gyakoroltunk.
Igen, a kardiónak köszönhető,
hogy a kirakós minden darabja összeállt.
Úgy álltam hozzá,
hogy már mindent tudok az egészségről
és az erőnléti edzésről. És fantasztikus volt,
ahogy az ajtók kinyíltak,
és rájöttem, hogy még mennyi mindent tanulhatok.
- Kemény volt. - A 80 éves
Chris Hemsworth büszkén fog visszanézni.
A 38 éves
Chris Hemsworth is nagyon büszke rá.
Az igazi erő nem csak az, amit a konditeremben teljesítek.
Az is, hogy mozgékony maradjak, ne sérüljek le.
Felpörgetni a mitokondriumokat, és fiatalon tartani az immunrendszeremet.
Az egész testemen fogok dolgozni, fejlesztve az izmaim
erőnlétét és szívósságát.
És szembeszállok az Idővel.
Semmi kétségem nem volt.
Egy szál sem!
És amikor 90 éves leszek,
megmutatom majd az unokáknak, hogy kell felszaladni a kötélen.
Jól vagyok. Csináljuk!
HOGY A LEGTÖBBET HOZZA KI AZ IZMAIBÓL, CHRIS EDZÉSTERVE:
ÁLLÓKÉPESSÉGI EDZÉS HETI KÉT ÓRÁBAN
MÉG TÖBB MÁSZÁS, HOGY SOK IZMOT MEGDOLGOZTASSON
Rajta!
Még egyszer!
MINDEN NAP EDZÉS AZ EDZŐTERMEN KÍVÜL
MINDENKINEK MÁS A SZERVEZETE. KÉRJEN ORVOSI
ÚTMUTATÁST KOMOLYABB ÉLETMÓDVÁLTÁS ELŐTT!
A feliratot fordította: Zilahi László